
Text rozhodnutia
Súd: Krajský súd Bratislava Spisová značka: 9Co/102/2011 Identifikačné číslo súdneho spisu: 1011898549 Dátum vydania rozhodnutia: 11. 10. 2012 Meno a priezvisko sudcu, VSÚ: JUDr. Roman Huszár ECLI: ECLI:SK:KSBA:2012:1011898549.2 Opravné uznesenie Krajský súd v Bratislave v právnej veci navrhovateľov : 1/ W. O., M. M., A. X, 2/ A. A., M. M., A. X, zastúpená Mgr. Vladimírom Grauzelom, Bratislava, Heyrovského 13, proti odporcom : 1/ Slovenská republika zastúpená Obvodým úradom Bratislava, Bratislava, Staromestská 6, 2/ O. P., M. M., A. X, zastúpená JUDr. Petrom Šmeringaiom, advokátom, AK Consulta, v.o.s., Bratislava, Šafárikovo nám. 4, o určenie neplatnosti zmluvy o prevode spoluvlastníckeho podielu, vo veci vedenej na Okresnom súde Bratislava I pod sp. zn. 22C 142/1999, v pomere hlasov 3 : 0, takto r o z h o d o l : Odvolací súd záhlavie rozsudku zo dňa 20.09.2012 č. k. 9Co 102/2011-328 opravuje tak, že toto má správne znieť : „.....proti odporcom : 1/ Slovenská republika zastúpená Obvodným úradom Bratislava, Bratislava, Staromestská 6, .....“ o d ô v o d n e n i e : Odvolací súd v konaní o návrhu navrhovateľov rozhodol dňa 20.09.2012. Pri vypracovaní písomného vyhotovenia rozsudku v jeho záhlaví odvolací súd nesprávne označil odporcu 1/ Slovenskú republiku, zastúpenú Krajským úradom v Bratislave, namiesto správneho označenia Slovenská republika, zastúpená Obvodným úradom Bratislava ( s ktorým konal aj súd prvého stupňa ). Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa § 211 ods. 2 O.s.p. ak tento zákon neustanovuje inak, pre konanie na odvolacom súde platia primerane ustanovenia o konaní pred súdom prvého stupňa. Odvolací súd vzniknuté pochybenie týmto opravným uznesením odstránil ( § 164, § 211 ods. 2 O.s.p.), keďže išlo o zrejmú chybu v písaní, ku ktorej došlo pri vyhotovovaní písomného rozsudku odvolacieho súdu. Poučenie: Proti tomuto uzneseniu odvolanie nie prípustné.

